Досега в "Отчаяни съпруги"
Рене научи хубава новина. - Ще се женим.
Това е чудесно.
Талантът на Габи да пазарува й отвори нова възможност.
Като личен асистент в покупките? - За теб това е призвание.
Том и Линет се разгорещиха.
Господи, горя!
Ем Джей и Сюзън започнаха да се съвземат
след смъртта на Майк. - О, миличък!
Полицаите разпитаха Бри и продължиха да работят по случая.
Съдия Кемп подписа заповед за обиск. - Много бързо.
Колкото по-рано докажа вината й, толкова по-скоро ще си плати.
Бри ван де Камп смяташе, че за едно моминско парти
всичко трябва да се направи с вкус и достойнство.
Трябва да има лични сватбени подаръчета за всички.
Нежни пастелни цветя,
изискани ястия
и настояваше за традиционни подаръци,
въпреки нетрадиционната реакция към тях.
Какво е това? Комплект купи? - Които влизат една в друга.
Това са подаръци за младоженката. Няма ли нещо...
По-ефектно? - Има!
Ти да видиш. - Моя го ползвам постоянно.
Преди действах с ръка, но така става много по-бързо.
Това е друго нещо. Чисто нов...
Пасатор?
Сега ще приготвяш крем супа директно в тенджерата.
Всички подаръци ли са за кухнята?
Това е мотото, която бях написала в поканите.
Ще пратя някой да отскочи до магазина за алкохол.
Ако очакваш подобни подаръци, си объркала къщата.
Бри, може ли да поговорим?
Досетих се, че ще се провалим,
затова може и да съм поръчала стриптийзьор.
Стига, Габи! - Ето го и него!
Стриптийзьорите са най-долното нещо. Не желая да бъда унижавана в дома си.
Моля те, разкарай го.
Бри ван де Камп, имаме заповед за арестуването ви.
Да, има правото да остане възбудена. Промяна в плана...
Г-жо, отдръпнете се. - Вземете парите и изчезвайте.
Ще кажа на агенцията, че сме върнали тримата глупаци.
Арестувана сте за убийството на Рамон Санчес.
Какво? Господи! - Бри, какво става?!
Сигурно има някакво недоразумение. - Можем ли да направим нещо за теб?
Сложих мини кисчета във фурната. Ще ги извадите ли, преди да изгорят?
Да, Бри ван де Камп вярваше,
че прави всичко с достойнство...
Дори и при най-недостойните обстоятелства.
ОТЧАЯНИ СЪПРУГИ Сезон 8, Епизод 19
Превод: electroneon и Zaza14 http://subs.sab.bz
Понякога, дори и най-добре скроените планове
се развиват по неочакван начин.
Безупречната репутация
се опетнява.
Логичното обяснение
става объркано.
Идеалното събитие
се проваля с гръм и трясък.
И един-единствен човек може да плати цената
за престъпление, което всички смятаха за общо.
Добре ли си? - Да, Боб ме измъкна под гаранция.
С какво разполагат срещу теб?
Писмото на Орсън, което не важи пред съда,
понеже го няма,
и един завоалиран телефонен разговор, който лесно може да се обясни.
Слава Богу. - Разполагат и с отпечатък на Бри.
От какво? - От копче на ризата на жертвата.
Когато увивахме тялото, видях, че ризата му е разкопчана.
Закопчала си ризата на мъртвец? - Стори ми се непочтително.
Сега мисля другояче.
Няма да допуснем да поеме вината. - Да, всички сме в кюпа.
Ако си признаем, ще узнаят за Карлос, и ще му дадат доживотна присъда.
И ще оставим Бри на топа на устата? - Твърдо съм против.
Просто трябва да го обмислим. - Дами, спрете.
Нищо няма да се случи. Не могат да вкарат делото в съда.
От всички нас, аз съм най-подходяща за разследване.
Не работя, нямам малки деца. - Но имаш ореол над главата си.
Бри, невероятно щедра си.
Заклеваш ли се, че ще я измъкнеш? - Тя има нужда от криминален адвокат.
Познавам точния човек.
Не е евтин, но си заслужава парите. - Ние ще поемем разходите.
Не е нужно да го правите.
Не подлежи на коментар. Правиш ни огромна услуга.
Благодаря ви, но няма да е огромна,
защото нищо няма да се случи.
Кълна се, тази жена е виновна. Ако се измъкне, ще откача.
Не трябва да убеждаваш мен, а съдебните заседатели.
Няма мотив, нито връзка с жертвата. - Тогава бързо трябва да намерим.
Не я нарочвай, защото заряза партньора ти.
Не просто го заряза. Мисля, че тя е причината Чък да е мъртъв.
Хайде! Продължаваме да ровим.
В никакъв случай! - Карлос!
Няма да оставя Бри да поеме моята вина.
Преди да сториш някоя глупава, мъжка и честна постъпка,
седни и ме изслушай!
Не можеш да се предадеш.
Защо? Нали аз го убих? - Два пъти си лежал в затвора.
Ще те вкарат доживот. - Да пратя Бри на мое място ли?
Бри няма да ходи никъде. Доказателствата срещу нея са слаби
и й наемаме страхотен адвокат. - "Наемаме"? Кои сте "вие"?
Момичетата и аз. Решихме поне да поемем разходите й.
И аз съм за това, но... Как ще си го позволим?
Напуснах работа, постъпих във фондация,
но едва ли ще получавам пари. - Успокой се. Седни.
Виж... Вече започнах работа.
С нея не можеш да си позволиш този адвокат.
Дръж си устата затворена, докато приключи историята с Бри.
Иска ми се да можех да сторя нещо. - Карлос...
Чуй ме...
Най-доброто, което можеш да направиш, е да не правиш нищо.
А костюмите му?
Ще ги даря всичките.
Такова би било желанието на Майк.
Тези боти ще ги задържа.
Ем Джей винаги казваше, че иска да се побере в обувките на тате.
Ако запазя един чифт, някой ден
ще знае, че е успял.
Защо плачеш? - Няма такова нещо.
Ще ми подадеш ли нещата от рафта?
Какво е това?
Не знам. За първи път я виждам.
Ще донеса ключовете на Майк.
Може би не бива да я отваряш. - Защо?
Защото е в спалнята ви, но е заключена.
Може Майк да не е искал да узнаваш какво има вътре.
Това е нелепо. - Вкъщи имам такава кутия
и не искам Боб да я вижда. - Какво има в нея? Не ми казвай.
Сигурно са някакви книжа. - Вероятно си права,
но ако има нещо, което не иска да узнаваш?
Какво предлагаш да направя?
Да я изхвърля? Да я върна обратно?
Иди да си направиш чай,
аз ще я отворя и ако са книжа, ще ти кажа.
Ако е нещо друго? - Аз ще реша дали да го видиш.
Опитвам се да те защитя. Мъжете имат своите тайни.
Майк нямаше. - Май е имал.
Благодаря, че я донесе. - Задръж я.
Кой подарява стойка за торти? - Аз. Аз ти я подарих.
Дължиш ми малко по-хубав подарък. Дължите ми ново моминско парти.
Ако арестуват домакинята за убийство, настроението малко се разваля.
Да, странна работа. - Какво им става на тези ченгета?
Миналата седмица разпитваха Бен за някакъв труп, а сега и Бри.
Ще стане ясно. Благодаря още веднъж.
За кого е тортата? - За Том. Утре има рожден ден
и аз задействам втора фаза от операцията "Върни си Том".
Първа фаза беше ли успешна? - Да, докато не се запали
и не се светна, че всичко е нагласено.
Но точно преди това настъпи един особен момент,
сякаш отново си бяхме Том и Линет. - Сериозно?
Видях го в очите му.
Том още ме обича.
Какво искаш да правим утре за рождения ти ден?
Нищо особено. Да вечеряме някъде. - Мога да организирам парти.
Ще поканим приятелите ти, ще гръмнем шампанско.
Не се тревожи. Децата ми организират парти в четвъртък.
Явно трябва да измислим друг начин, за да го отпразнуваме.
Звучи добре.
Не забравяш ли нещо?
Благодаря, но имах предвид документите за развода.
Макар че от три седмици с удоволствие спя до тях,
не смяташ ли да ги занесеш на Линет? - Напоследък имам много работа.
Не съм задействал изпращането. - Всеки може да ги занесе, нали?
Например асистентът ти? - Мисля, че не е редно.
Може и да имам подходящ вестоносец.
Джейн, ще го направя лично.
Просто съм много зает.
Добре.
Обичам те и очаквам да отпразнуваме много рождени дни заедно.
Ти си най-добрата, а аз наистина закъснявам.
Ще се видим довечера.
Боб се обади. Трябва да тръгвам. - Почакай. А кутията?
Кое? - Кутията, която държиш?
А, кутията... Не можах да я отворя.
Беше горе 20 минути. - Дремнах малко. Имате удобен креват.
Ще се чуем по-късно.
Господи! Толкова ли е лошо?
Чуй ме.
Не съди за Май по това което го има, или го няма вътре.
Имам правото да узная. Аз съм негова съпруга.
Просто искам да ви защитя. - Лий...
Сюзън, трябва да ми се довериш.
Здравейте! Аз съм личният ви асистент в "Кимбърли".
Мога ли да ви помогна? Виждам, че имаме еднакъв вкус.
Винаги работя с Маргарет. Тя тук ли е?
Нямате нужда от нея. Винаги носи една ниска и една висока обувка.
Тя има протеза. - Затова е моят герой.
Лазаро! Къде бъркам? Каза ми, че съм родена за това.
Нужно е време, за да натрупаш клиентела.
Не се отказвай. До половин година ще си най-добрата.
Нямам толкова време. Трябват ми пари на часа.
Съжалявам. Повечето ни клиентки вече си имат личен асистент.
Пробвай в мъжката мода. Там ще си много убедителна.
Винаги съм карала мъжете да купуват за мен.
Как ли ще ги накарам да купуват от мен?
Облечи нещо секси, покажи цици и махни халката.
Сериозно? - Да. Мъжете харчат повече пари,
когато секси продавачка ги хареса.
Знам, че е унизително. Не биваше... - Да махна ли сакото?
Без него тези двечките са доста по-убедителни.
Не ме интересува какво казва прокурорът.
Нямат случай. Моят човек е невинен.
Спри да го наричаш "труп". Крак, ухо и парче кожа.
Със стафиди ли са? - Не.
Трябва да затварям. Уговорката за 11 ч. е тук.
Извинявам се за закъснението. - Няма проблеми, г-н Уестън.
Наричай ме Трип.
Невероятни са. - Не искам да се хваля,
но съм известна с портокаловите си мъфини.
Боб каза, че сте страхотен кулинар, но не ми каза нищо за вашия случай.
Много нелепа история.
Полицията откри труп на строителната площадка
и смятат, че аз съм убиецът.
Всеки е виновен до доказване на противното.
Сигурно разполагат с нещо срещу вас. - Уличаващо писмо от бившия ми мъж.
Нищо работа. Това е вендета от негова страна, нали?
Да. Има и един,
малко по-уличаващ телефонен разговор, в който изразявам своето разкаяние
за полагането на тялото в земята. - Голяма работа.
Ставало е въпрос за мъртъв домашен любимец.
Точно така.
От полицията твърдят, че са открили мой отпечатък по ризата на мъртвеца.
Това е много лошо, нали?
Всъщност, смятам за благородно
да дарявате толкова много свои дрехи
и жалко, че горкият човечец се е оказал с ваша риза.
Боб не беше прав. Каза, че сте добър, но вие сте невероятен!
Ще поемете ли случая? - Не.
Не се обиждайте, но вашият случай ми се струва скучен.
Обвинена съм в убийство. Животът ми е заложен.
Кой съдебен състав ще ви осъди, с вашите перли, перфектна коса
и приглушен аромат на лавандула?
Мислех, че адвокатите обожават да защитават невинни клиенти.
Не се и съмнявам, но аз обичам предизвикателствата.
Миналата година защитавах човек,
открит надвесен с нож в ръка над мъртвия си баща.
Освен че оневиних виновния му задник,
му присъдиха 50% от имението.
Това е позорно. - Благодаря.
Съжалявам, г-жо ван де Камп, но е твърде лесно.
Хората, известни с мъфините си,
по принцип не са убийци.
Добро утро. Казвам се Габриел.
Аз съм вашият личен асистент.
Търся мъжкия щанд.
Трябват ми чорапи. - Аз ще ви помогна.
Може ли?
Прав сте. Тези глезени заслужават нещо повече.
Винаги съм ги смятал за съвсем обикновени.
Обикновени? Те са изящни.
Тренирате ли?
Да, практикувам разходки в мола.
Не казвам това на всеки мъж,
но имате идеални глезени за кашмир.
Ще ви покажа няколко чифта.
40 кинта за чорапи? - В кашмира има нещо неустоимо.
Обещай ми, че няма да си купиш и кашмирен пуловер.
Няма да мога да отлепя ръце от теб.
Търся само вратовръзка.
Как така без блейзър? С вашите рамене?
А този цвят, съчетан с красивата ви сребриста коса...
Извинете. Малко се поувлякох.
Здравей, Джордж Клуни!
Много е скъп. Не знам.
Ще измеря вътрешния ръб още веднъж.
Ако са били наркотици?
Не думай. Тъкмо бях заспала.
Бебето тренира за черен колан.
Майк е имал проблеми с наркотиците. Този порок не се предава лесно.
Сигурна съм, че не е това. - Права си.
Сигурно е порно, но нямам нищо против него.
Освен ако не е нещо извратено.
Дали е било нещо такова? - Престани.
Довери се на Лий, щом смята, че не трябва да виждаш съдържанието.
Не бива да виждаш нищо, което ще опетни спомена ти за Майк.
Напълно си права.
Трябва да спра да го мисля.
Сюзън... - Посред нощ е, но не мога да заспя.
И няма да заспя, докато не узная какво има в онази кутия.
Та че или ме пусни, или след един час ще се върна,
а после след още един, а после... Благодаря.
Това е паспортът му, писма от майка му,
много сладка снимка с теб и Ем Джей.
Изплюй камъчето. - И чекова книжка.
Явно си е отворил банкова сметка преди осем години.
Тогава бяхме разведени. - И всеки месец оттогава е издавал чек
на името на Джени Ернандес.
Никога не съм я чувала. - Това е адресът й.
Някъде в Маунт Плезънт.
Боже мой.
Може ли да са на Ем Джей? - Не.
Може да е... - И двамата знаем какво може да е.
Зад това се крие дете.
Дете на Майк.
77, 78, 79, 80.
Здравей, Линет. - 81, 82, 83...
Какво правиш? - 84, 85. Торта за Том. 86, 87...
Боже, на колко ще стане? 46? 47? 48? - 92, 93, 94, 95...
Направих резервация за 7:15 ч. Или не беше ли за 7:16? 7:17 ч?
Добър опит, но аз съм като Рейнман. 98, 99, 100.
Извинявай, че те безпокоя. Пени и Паркър оставиха тези неща у нас
и наминах да ги върна. - Благодаря.
Виждам, че белите престилки са станали много по-тесни от преди.
Виждам, че анцузите са си все така торбести като преди.
А и не отивам на работа. Ще водя Том в любимия му ресторант,
защото днес има рожден ден. - Знам.
Затова приготвям любимата му торта. - Изглежда апетитно.
Не забравя да добавиш "от усойница отрова".
Защото е зелена ли? Историята е смешна.
В началото на връзката ни с Том, той поиска торта "Червено кадифе",
но аз имах само зелена боя за сладки.
Въпреки това на него му хареса и това се превърна в традиция,
която споделяме от 25 години.
Мисля, че ще я продължим.
Линет, престани да се излагаш. Том скъса с теб.
С него сме семейство.
Това не нещо, което просто изхвърляш.
Докато не го сториш. - А-ха. Какво е това?
Молбата за развода ви.
Том вече я подписа. Сега е твой ред.
Какво правиш по дяволите?!
Боже мой!
Изглеждаш прекрасно. - Казваш го само, защото е очевидно.
Ще се прибера за вечеря.
Дали не можеш да сготвиш нещо различно?
Пилешкото вече ми омръзна.
Забрави нещо. - Това ли?
Нещата стоят така - ако не я нося, ще е по-добре за работата ми.
Наистина ли? - Клиентите ми са богати мъже.
Пофлиртувам ли с тях, купуват повече, тоест изкарвам повече пари
и ти можеш да сготвиш нещо различно от пиле за вечеря.
Знаеш ли какво? Не ми харесва как се обличаш
и че флиртуваш с онези мъже. - Няма за какво да се тревожиш.
Те са просто купчина сухари с пари. Но това помага.
Премениш ли се като монахиня, ще си останеш просякиня.
Ако дупето не друснеш, продажбата ще изпуснеш.
Ако искаш да си купи терлици, покажи своите...
Габи! Схванах. - Жалко. Знам още 15-ина подобни.
Ще се видим довечера.
Линет?
Какво правиш тук? Имам среща с Джейн за рождения ми ден.
Джейн ще закъснее. Имаше лек проблем с тортата ти.
Подписал си я? - Откъде я имаш?
Беше ми връчена лично от новата ти съквартирантка.
Отговори ми на въпроса. - Не съм молил Джейн да ти я носи.
Няма значение, щом я донесе.
Ще му трябват още няколко минути.
Виж, в момента не съм подготвен.
Може ли да поговорим по-късно? - Това е твоят подпис, нали?
Да. - Кога я подписа?
Не знам. Вероятно преди известно време...
Това не е карта за фитнес. А разтрогването на нашия брак.
Да, знам.
Смяташ ли, че не знам?
И на мен ми е тежко.
Повярвай ми, по никакъв начин не съм намеквал на Джейн да ти я носи.
Какво тогава си намеквал?
Искаш да сложиш край на брака ни?
Извинете.
Съжалявам.
Моля те, кажи ми нещо.
Напоследък ти се струпаха толкова много неща
и реших, че ще ти помогна, ако занеса документите вместо теб.
От коя планета си,
че да смяташ даването на молбата за развод на жена ми за добра идея?
Мислех, че ти правя услуга. - Услуга на мен?
Сериозно? На мен?! - Добре. На нас!
Просто исках да продължим напред.
Не мога да понасям това висящо положение с твоята бивша съпруга.
Не на това съм се надявала. - Казах ти, че ще се погрижа.
Моментът не е подходящ.
Моментът никога не е подходящ, докато ти не го направиш такъв.
Не можеш просто да хвърлиш документите на някого и да му кажеш:
"Подпиши. Край на всичко, което сме градили заедно."
Не е толкова лесно.
Лесно е, когато знаеш какво искаш.
Том, обичам те.
Но ако ще живеем заедно, спри да мислиш какво иска тя
и започни да мислиш за мен.
Винаги ще се грижа за Линет.
Тя е майка на децата ми.
Ще трябва да решиш дали можеш да се примириш с това.
Всичко ще бъде наред.
Здравейте, търся Джени. - Аз съм Джени. А вие сте?
Сюзън Делфино, съпругата на Майк.
Да. Моите съболезнования.
Благодаря за съболезнованията,
но всъщност очаквам да ми обясните нещо.
Защо Майк ви е пращал чекове всеки месец?
Не на мен. Бяха за Лора.
Добре.
Коя е Лора? Дъщеря на Майк? - Не, сестра му.
Значи това е защитено жилище? - За възрастни аутисти.
Лора е от най-тежките случаи. Не може да говори.
Но обича да рисува. Прекарва часове на онази маса.
Майк споменавал ли е, че има сестра? - Нито дума.
Беше любящ брат. Идваше всеки понеделник да я види.
Казваше ми, че е на софтбол.
Извинете ме за момент.
Това е налудничаво. - Не, хубаво е.
Няма друга жена, дете.
Защо Майк не ми е казал, че има сестра?
Не знам.
Дали се е притеснявал заради парите? Аз не бих възразила.
Сигурна съм, че го е знаел.
Но защо е решил да го скрие от мен?
Дали ме е смятал за човек, който не би я приел?
Извинете. Искате ли да се запознаете с Лора?
С удоволствие.
Името му е Рамон Санчес.
Отсядал е тук преди около шест месеца.
Не си спомням.
Но може да е в съкровищницата ми.
Пазя всички вещи, които гостите забравят.
Мъжът ми го нарича трупане на боклуци.
Но аз гледам на себе си като на колекционер.
Залагам 20 долара, че си губим времето с лудата тук.
Щом прокурорът иска още доказателства за тази Ван де Камп, аз ще ги открия.
Днес сте късметлии. Стая 208. Рамон Санчес.
Благодаря.
Атлас с карти, квитанции.
Не мисля, че има нещо съществено.
Оградил е Уистерия Лейн. - Това не го свързва пряко с нея.
Свързва го, ако е възнамерявал да отиде на адреса й.
Боб ще е тук всеки момент.
Не ви е нужен адвокат.
Исках само да ви покажа нещо, което открихме.
Какво? - Нещо от вещите на г-н Санчес.
Както виждате, той е написал адреса ви на нея.
Но в това няма никакъв смисъл. Защо ще...
Ако това отиде твърде далеч, няма да мога да ви помогна с нищо.
Но ако сега съдействате и ми разкажете какво се случи,
положението ви може да се облекчи.
Мисля, че трябва да изчакам адвоката си.
Има ли място, където мога да пийна вода?
Точно отвън.
Изслушването за освобождаването на г-н Конклин е утре в 10:00 ч.
Да кажа ли на комисията, че не можете да откриете документите?
Ще проверя отново, г-н Уестън. - Не проверявайте. Открийте ги.
Госпожо Ван де Камп.
Добре ли сте? - Мисля, че да.
Просто чакам Боб.
Открили са ново доказателство и не знам какво да правя с него.
Вижте, опитвам се да ви помогна.
Но времето тече и не знам колко още ще искате да чакате адвоката си.
Сигурно мразите да сте детектив?
Господин Уестън.
Всеки новобранец знае, че да разпитваш заподозрян в отсъствие на адвокат,
е нарушение на правата му и явно търсите начин да изгубите значката си.
Знаете ли какво? Мисля, че ще се получи.
Само си бъбрехме, докато чакахме адвоката й.
Край на бъбренето. Аз съм адвокатът й.
Да вървим.
Не ви е нужно позволението му.
Ако ще говорите с нея, първо говорете с мен, бъдещ патрулиращ полицай Мърфи.
Приятна вечер, инспекторе.
Мислех, че случаят ми е отегчителен за вас.
Да, но изведнъж осъзнах нещо интересно.
Може и да не сте го сторили,
но със сигурност знаете кой е бил.
Благодаря. О, листата с вината. Ще взема това.
И донесете сметката на мен. Днес черпя аз.
Повече от щедро. Нямаше ли да пестим за адвокат на Бри?
Да, но работата ми потръгна и можем да си позволим да се изфукаме.
Не знам. - Стига, Карлос.
Искам да го направя за теб. Не може ли просто да се насладим?
Вероятно мога. - Габи?
Джейсън! - Познах, че си ти.
Здравей!
Кой си ти? - Това е Джейсън, мой клиент.
Джейсън, това е Карлос, моят...
брат.
Здрасти, братле. Приятно ми е.
Вземи си стол. Ела при нас. - Благодаря.
Сестра ти е страхотен търговец.
Днес ме убеди да си купя костюм за 4000 долара.
Да, такава е сестричката.
Карлос, защо не идеш до бара да донесеш питиета?
Не. Не съм жаден.
Нося една от ризите, които ми избра. Какво мислиш?
Не мога да ти кажа в присъствието на брат ми.
Много смешно. - Карлос, как е възможно
все още никой да не е забърсал такова страхотно парче като сестра ти?
Предполагам, че е заради херпеса.
Братски хумор.
Права си. Цялото тичане по безплатни клиники може да е било за какво ли не.
Карлос, някое и друго питие ще ни се отрази добре.
Знаеш ли какво? Искам уиски с лед.
Малцово.
Ще трябва сами да си вземете.
Прибирам се у дома при жена си.
Аз съм женен.
Не мога да повярвам. Той е един от най-добрите ми клиенти.
На този тип "сухари" ли продаваш?
Може и да изглежда малко по-добре от другите, но това ми е работата.
Все едно. Да се махаме оттук. - Ти си такъв лицемер.
Колко пъти си ме карал да демонстрирам деколтето си при срещи с твои клиенти?
Циците ми бяха туристическа атракция.
Сега е различно и не ми харесва.
Жалко. Работата ни е нужна. Сега аз изкарвам прехраната.
Натяквай ми го до безкрайност. - Моля?
"Направи ми вечеря, Карлос." "Донеси ми питие."
"Донесете ми сметката."
Да, Карлос, предложих да почерпя.
И знаеш ли какво си мислех? Колко добре се чувствам,
че за първи път от 19 години мога да те почерпя
и не разбирам защо това те дразни. - Но е така.
Побърква ме, че ти изкарваш парите и командваш парада.
Свиквай, защото правя всичко това заради теб.
Ти го поиска.
Дайте ги на нея. Вече тя държи кормилото.
Станала си рано. - Не, станах късно.
Веднъж в колежа написах на Майк писмо колко си ужасна.
Добро утро и на мен.
Току-що се бяхме скарали по телефона и трябваше някъде да си излея яда.
Когато каза, че Майк е пазел някои писма в онази стара кутия,
исках да се уверя, че моето не е там,
затова погледнах и открих тези.
Те са от майката на Майк, Адел.
Излиза, че не само ти си била в неведение за сестрата на Майк.
Той не е знаел за съществуването й до преди осем години.
Какво? Защо?
От рано е станало ясно, че Лора ще има нужда от специални грижи.
Вероятно родителите на Майк не са били готови.
Да, Майкъл, срамувам се от себе си
и страдам ежедневно заради решението си.
Но животът с баща ти беше труден
и ако бяхме задържали Лора, това би създало много неудобства,
които биха разрушили всичко.
Това е последното писмо, което е написала на Майк.
Вече знаеш най-страшната тайна на живота ми,
но те умолявам да я запазиш.
Прекрасното ти ново семейство е единствената ми радост.
Нека не узнаят що за човек съм всъщност.
Майк не е пазел тайна от теб.
Пазел е тайна заради нея.
Знам какво би искал Майк да сторя.
Ще продължа да пращам онези чекове
и ще оставя Лора в живота си.
Боже мой.
На Адел й се е наложило да живее с това страдание.
Да. - Как правиш подобно нещо?
Как даваш собственото си дете, защото ще създаде неудобства?
Не. Нямах предвид...
Не е същото като с теб. - Не, мамо, същото е.
Всичко, което наговорих за бременността,
че не съм готова
или че не съм сигурна, че ще бъда добра майка.
Празни приказки.
За мен това бебе е неудобство.
Мислих за това цяла нощ.
Не искам да вземам решение,
от което ще се срамувам до края на дните си.
Не мога да го преживея.
Няма.
Джули, да не искаш да кажеш... - Да.
Ще я задържа.
Да, всички ние правим планове в живота,
но понякога резултатите са различни от очакванията ни.
Опитвайки се да помогнем, можем да разрушим отношения.
В опит да се сближим,
може да отблъснем някого още повече.
Ровейки в миналото,
може да обогатим настоящето си.
Но има и такива хора, които са се вкопчили в плановете си,
независимо колко зле се развиват.
Здрасти. Да те черпя ли бира?
Помислих, че ще те разведри. - Защо?
Трип Уестън поема случая Ван де Камп.
Не се отказва, докато не получи каквото иска.
Нито пък аз.
Какво ще кажеш да ме черпиш бира, когато кучката влезе в затвора?
Превод: electroneon и Zaza14 © subs.sab.bz 2012
www.tvsubtitles.net